Susan Ofori-Atta

Susan Barbara Gyankorama Ofori-Atta san be de Graft-Johnson, (1917 – July 1985) be Ghanaian medical doctor – de first female doctor for de Gold Coast insyd. She be de first Ghanaian woman den fourth West African woman wey earn university degree. Na Ofori-Atta sanso be de fourth West African woman make she cam turn a physician after de Nigerians Agnes Yewande Savage (1929), Elizabeth Abimbola Awoliyi (1938) den Sierra Leone Creole, Irene Ighodaro (1944). For 1933 insyd, Sierra Leone dema political activist den higher education pioneer, Edna Elliot-Horton cam turn de second West African woman university graduate den de first wey earn bachelor's degree for liberal arts insyd. Eventually Ofori-Atta cam turn medical officer-in-charge at de Kumasi Hospital, den later, she assume in charge for de Princess Louise Hospital for Women. Ein contemporary be Matilda J. Clerk, de second Ghanaian woman den fourth West African woman wey turn physician, na she educate for Achimota den Edinburgh. University of Ghana make Ofori-Atta Honorary Doctor of Science secof ein work on malnutrition for kiddies insyd, she san receive de Royal Cross from Pope John Paul II de tym wey he cam Ghana for 1980 insyd, ein recognition for ein offering of free medical services for ein clinic. Na she help establish de Women's Society for Public Affairs den na she be Foundation Fellow of de Ghana Academy of Arts and Sciences. Ein achievements be symbol of inspiration give aspiring women physicians for Ghana insyd.

 Death den legacy 
Susan Ofori-Atta die of natural causes insyd July 1985 insyd de United Kingdom. Na dem name a girls' house after am for ein alma mater, Achimota School.

 References 

Category:1917 births
Category:1985 deaths
Category:Akan people
Category:Human
Category:Ghanaians
Category:Ghanaian pediatricians
Category:Ghanaian Roman Catholics
Category:Alumni of Achimota School
Category:Alumni of de University of Edinburgh Medical School
Category:Academic staff of de University of Ghana
Category:Women physicians
Category:Ofori-Atta family
Category:Academic staff of de University of Ghana Medical School
Category:Fellows of de Ghana Academy of Arts and Sciences
Category:Ghanaian women medical doctors